armvectores/hy_wikipedia_2023 huggingface dataset:
Հմայակ Արծաթպանյան

Հմայակ Աբրահամի Արծաթպանյան (Արծաթբանյան, հունիսի 5 (17), 1876, Նոր Նախիջևան, Եկատերինոսլավի նահանգ, Ռուսական կայսրություն - հունվարի 8, 1920(1920-01-08) կամ 1919, Նոր Նախիջևան, Ռոստովի շրջան, Դոնի զորքի մարզ), հայ գեղանկարիչ։


== Կենսագրություն ==
Ծնվել է Դոնի Նախիջևանում, գյուղացու ընտանիքում։ Հայրը՝ Աբրահամ և մայրը՝ Մարիամ, երիտասարդ տարիներին եղել են սիրողական դերասաններ, մասնակցելով Դոնի Նախիջևանի հայկական թատերախմբի ներկայացումներին։ Նրանց չորս որդիներից ամենափոքրը Հմայակն էր. նա դեռ մանկությունից սիրել է պատրաստել կավե կենդանիներ, թռչունների ֆիգուրներ։ Նախնական կրթությունն ստացել է Նախիջևանի Խաչվերաց վանքի հոգևոր ուսումնարանում 1884-1891 թվականներին։ Ավարտելուց հետո աշխատել է լուսանկարչատանը, Չերեպախինի մոտ, նկարելով նաև սրբապատկերներ։ Հաջորդ երկու տարիների ինքնաշխատությունը կարելի է տեսնել «Պսակադրությունից առաջ» կամ «Աղջիկը հարս» գեղանկար էսքիզում, կատարած 1893 թվականին։ Լիրիկական տրամադրություն արտահայտող այդ նախանկարն արդեն հավաստում է ապագա նկարչի խոստումնալից ունակությունները։ Որոշ ժամանակ հաճախել է Պետերբուրգի Գեղարվեստի ակադեմիայի դասընթացները, իսկ 1904 թվականին ավարտել է Մոսկվայի Գեղանկարչության, քանդակագործության և ճարտարապետության ուսումնարանը, աշակերտելով Վ. Սերովին։ Դոնի Ռոստովում դասավանդել է նկարչություն։ Ցուցահանդեսների մասնակցել է 1895 թվականից։ 1967 թվականին Երևանում բացվել է նրա գործերի ցուցահանդեսը։
Գլխավոր գործերից են՝ «Ամառանոցը», «Արմավիրի տեսարան», «Այգի», «Կազբեկ», «Բնանկար տնակով», «Ինքնադիմանկար», «Հիվանդ երեխայի մոտ», «Աղքատի հուղարկավորությունը», «Հրդեհ հայկական գյուղում», «Ավերակների վրա», «Թուրքերի գազանությունները», «Սարսափների աշխարհում», «Դաշնամուրի առաջ», «Չաթալբաշյանի դիմանկարը», «Վերջին ակորդը», «Ընթերցանություն», «Մ. Շահինյանի դիմանկարը», «Իմ ծաղիկները»։


== Պատկերասրահ ==


== Գրականություն ==
Կատալոգ Հմայակ Արծաթպանյանի ստեղծագործությունների ցուցահանդեսի, Ե., 1967։
Ռ. Շիշմանյան, Բնանկարն ու հայ նկարիչները, Ե., 1958։


== Ծանոթագրություններ ==
Նովոլակսկոե (գյուղ, Նովոլակսկի շրջան)

Անվան այլ կիրառումների համար տե՛ս՝ ՆովոլակսկոեՆովոլակսկոե (ռուս.՝ Новолакское, չեչեներեն՝ Банай-Эвл, լակ.՝ Цуссалак), գյուղ Ռուսաստանի Դաղստան հանրապետության Նովոլակսկի շրջանի կազմում։
Բնակչությունը 2010 թվականին գրանցված տվյալներով կազմում էր 5951 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլովիցա (գյուղ, Իրշավայի շրջան)

Անվան այլ կիրառումների համար տե՛ս՝ ՎոլովիցաՎոլովիցա (ուկրաիներեն՝ Воловиця), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Վոլովիցա գյուղում բնակվում էր 249 մարդ։ Բնակավայրը զբաղեցնում է 2 կմ² տարածք։ Բնակչության խտությունը կազմում էր 120 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիե (Էնայի գավառ)

Անվան այլ կիրառումների համար տե՛ս՝ Պրիե (այլ կիրառումներ)Պրիե (ֆր.՝ Priez), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլեր Կոտրե կանտոնայի կազմի մեջ։ Կոմունայի շրջանը՝ Շատո Տիերի։
INSEE կոդը՝ 02622:


== Բնակչություն ==
2010 թվականին բնակչությունը կազմել է 50 մարդ։


== Տնտեսություն ==
2010 թվականի տվյալներով 29 աշխատունակ բնակիչներից 22-ը (15-64 տարեկան) տնտեսապես ակտիվ են, 7-ը՝ պասիվ (ակտիվության ինդեքսը՝ 75,9 %, 1999 թվականին 70,4 % էր)։ 88 ակտիվ բնակիչներից 16-ը (9 տղամարդ և 7 կին) աշխատում են, գործազուրկ էր 6-ը (4 տղամարդ և 2 կին)։ 7 պասիվներից 0 աշակերտներ և ուսանողներ են, 2 -ը՝ թոշակառուներ, 5-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Պրիե (ֆր.)
Նյալմա

Նյալմա (ռուս.՝ Нялма), գետ Ռուսաստանում, հոսում է Պրյաժինսկի շրջանում և Կարելական ինքնավար հանրապետությունում։ Թափվում է Վեդլոզերո գետ։ Գետի երկարությունը 21 կմ է, ավազանի տարածքը 306 կմ2։
Վտակներ՝

Միչիգանոյա (աջ)
Ֆինսկիի (աջ)


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լիճ։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011563
Հիդրոլոգիական ուսումնասիրությունների կոդը - 102001156
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մացի (գյուղ, Վառստու շրջան)

Անվան այլ կիրառումների համար տե՛ս՝ ՄացիՄացի (էստ․՝ Matsi), գյուղ Էստոնիայի Վիրումաա նահանգի Վառստու շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հուսեյնաղա Սադիղով

Հուսեյնաղա Ալեսկեր օղլի Սադիղով (ադրբ.՝ Hüseynağa Ələsgər oğlu Sadıqov, մարտի 21, 1914(1914-03-21), Բաքու, Ռուսական կայսրություն - փետրվարի 23, 1983(1983-02-23), Բաքու, Ադրբեջանական ԽՍՀ, ԽՍՀՄ), թատրոնի և կինոյի ադրբեջանցի դերասան, Ադրբեջանական ԽՍՀ ժողովրդական արտիստ (1979) ;


== Կենսագրություն ==
Հուսեյնաղա Ալեսկեր օղլի Սադիղովը ծնվել է 1914 թվականի մարտի 21-ին Բաքվում։ Երիտասարդ հանդիսատեսի թատրոնի ստեղծումից մեկ տարի անց, 1930 թվականին նա ընդունվել է թատերախումբը։ 1931 թվականի հունիսի 1-ին նա սկսեց աշխատել թատրոնում որպես դերասան։ Թատրոնում ավելի քան հիսուն տարի աշխատող դերասանի հիմնական դերերն են՝ «Պիթլի» (Ռաբինդրանաթ Թագոր), «Խասայ», «Էլ օղլի» (Աբդուլա Շահիգ), «Բոբչինսկի», «Ժեվաքին» (Նիկոլայ Գոգոլ), «Սերյոժա Սթռելցով» (Վալենտինա Լյուբիմովա), «Միրզա Գոշունելի» (Աբդուռահիմ Հախվերդով), «Հեսեն» (Ջաֆար Ջաբարլի), «Թռուֆադինո» (Քարլո Հոլդինի), «Ռեջեբ» (Սալամ Գեդիրզադե), «Սփիդ» (Ուիլյամ Շեքսպիր), «Գեյ» (Եվգենի Շվարց), «Հաջի Մուրադ» (Սուլեյման Ախունդով), «Ջեյմս Բերտեն» (Էթել Լիլիան Վոյնիչ), «Ժիռոնթ» (Մոլիեր), Մեշեդի Ճաբբառ (Միրզա Ախունդով), «Ջեբի», «Էհմեդ» (Նաջափ-բեկ Վեզիրով), «դեղագործ» (Ուիլյամ Շեքսպիր), «Շամդան բեկ» (Նարիման Նարիմանով), «Աբբաս» (Աքրամ Այլիսլի) և այլն։
1967 թվականին նա արժանացել է հանրապետական 1967 թվականին նա արժանացել է հանրապետական Լենինյան կոմերիտմիության մրցանակի`«Միրփաշա»յի դերի համար:ին `«Միրփաշա»յի դերի համար։
1956 թվականին ադրբեջանական թատրոնի արվեստի զարգացման գործում ունեցած ավանդի համար պարգևատրվել է «Ադրբեջանական ԽՍՀ վաստակավոր արտիստ» պատվավոր կոչում։ 1979 թվականի փետրվարի 9-ին նա պարգևատրվել է Ադրբեջանական ԽՍՀ ժողովրդական արտիստի պատվավոր կոչումով։
Հուսեյնաղա Սադիղովը մահացել է 1983 թվականի փետրվարի 23-ին Բաքվում։


== Ծանոթագրություններ ==
Գամմա (տառ)

Գամման (հունարեն` γάμμα) հունական այբուբենի երրորդ տառն է։ Հունական այբուբենում թվային արժեքն է` 3։ Այդ տառից է առաջացել Կիրիլիցայի Г տառը։


== Համագրություններ ==
Հայկական` Գ
Կիրիլիցայի` Г
Լատինական` G
Վրացական` გ
Եբրայական` ג


== Տես նաև ==
Հունական այբուբեն
Նիկիֆորովկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՆիկիֆորովկաՆիկիֆորովկա (ռուս.՝ Никифоровка, բաշկիրերեն՝ Никифоровка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9111) Մատարազո

(9111) Մատարազո (անգլ.՝ Matarazzo), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 28-ին Պիերո Սիկոլիի և Ֆրանչեսկո Մանկայի կողմից Սորմանոյում։
Միջին հեռավորությունը Արեգակից կազմում է 2,291812 ա. մ., առավելագույնը մոտենում է 1,9689 ա. մ. հեռավորության վրա և հեռանում 2,6147 ա. մ.։ Արեգակի շուրջ մեկ ամբողջական պտույտ է կատարում 1267,26 երկրային օրվա ընթացքում, իր ուղեծրով շարժվելով միջինում 0,284077 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9111) Մատարազո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտավազդ Սագոյան

Արտավազդ Արամի Սագոյան, (հունվարի 16, 1904(1904-01-16), Ախալցխա - հոկտեմբերի 17, 1971(1971-10-17), Մոսկվա, ԽՍՀՄ), խորհրդային դերծովակալ (27․1․1951)։ Ռազմածովային գիտությունների թեկնածու (1951), դոցենտ (1956)։


== Կենսագրություն ==
Ավարտել է Մ․ Վ․ Ֆրունզեի անվան ռազմածովային բարձրագույն ուսումնարանը (1927), ինչպես նաև Ռազմածովային ակադեմիան (1941)։ 1927-ից ծառայել է Կասպիական ռազմական նավատորմիղում, ապա՝ Դնեպրյան ռազմական նավատորմիղում։
Հայրենական մեծ պատերազմի ժամանակ ղեկավարել է Լենինգրադը պաշտպանող նավախմբերից մեկի հրետանին, մասնակցել Լենինգրադի մոտ թշնամու ջախջախմանը։ Սագոյանը ակտիվորեն մասնակցում էր Բալթիկ ծովի Ֆիննական ծոցի ափամերձ գոտում հակառակորդի ափերի ու հենակետերի արշավանքներին։ Տալլինի պաշտպանության օրերին նա ղեկավարում էր Տալլինի ամբողջ արշավանքի նավերի հրետանային պատրաստումը։ Սագոյանի ջոկատին հաջողվեց հետաձգել գերմանական ստորաբաժանումների կողմից Նարովա գետի հատումը։
Ետպատերազմյան տարիներին պատասխանատու պաշտոններ է վարել ԽՍՀՄ ռազմածովային ուժերի Գլխավոր շտաբում։ 1950-ին նշանակվել է ռազմական ակադեմիայի ավագ դասախոս։ Զորացրվել է 1959-ին։ ԽՄԿԿ անդամ 1932-ից։ 
Պարգևատրվել է Լենինի, Կարմիր դրոշի 3, Նախիմովի և Հայրենական պատերազմի I աստիճանի շքանշաններով։
Կնյաժինո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԿնյաժինոԿնյաժինո (ռուս.՝ Княжино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 130 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեթինք

Հեթինք, գյուղ Արևմտյան Հայաստանում, Բիթլիսի վիլայեթի Սասունի Ծովասարի գավառակում։


== Բնակչություն ==
Եղել է զուտ հայաբնակ գյուղ։ 1909 թ.-ին ուներ 80 տուն՝ 429 բնակչով։


== Պատմություն ==
Բնակչության մեծ մասը թուրքերի կողմից ոչնչացվել է 1915 թվականի Մեծ եղեռնի ժամանակ, իսկ գյուղն ավերվել է։ 1915-20-ական թվականներին գյուղի բնակիչների փրկվածների մի մասը տեղափոխվել է այժմյան ՀՀ Արագածոտնի մարզի Լեռնարոտ գյուղ։


== Տնտեսություն ==
Բնակչությունը զբաղվել է անասնապահությամբ և երկրագործությամբ։


== Պատմամշակութային կառույցներ ==
Հեթինքն ուներ Ս. Մարտանա անունով եկեղեցի։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կույար

Կույար (ռուս.՝ Куяр), գյուղ Ռուսաստանի Մարի Էլ հանրապետության Մեդվեդևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (317101-317200)

Աստերոիդների ցանկ (317001-317100)  • Աստերոիդների ցանկ  • Աստերոիդների ցանկ (317201-317300)
 Աստերոիդների ցանկ (317001-317100)  • Աստերոիդների ցանկ  • Աստերոիդների ցանկ (317201-317300)
866

866 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 866 թվականն է, 
IX դարի 66-րդ տարին։


== Դեպքեր ==


== Ծնունդներ ==


== Մահեր ==
Կամբոջական սարյակ

Կամբոջական սարյակ (լատ.՝ Sturnus burmannicus), Սարյակների ընտանիքի թռչուն։ Ապրում են երամներով։ Հանդիպում են Հնդկաչինում` Մյանմայում, Կամբոջայում, Վիետնամում, Լաոսում։ Հազվադեպ հանդիպում են Չինաստանի հարավ-արևմուտքում։ Հանդիպում են բաց տարածություններում, այդ թվում՝ մարդաշատ վայրերում` այգիներ, զբոսայգիներ, մարգագետիններ։
Սովորաբար բնակվում են միայնակ, բայց ցուրտ եղանակներին կարող են հավաքվել ոչ մեծ խմբերով։ Ժամանակի մեծ մասն անցկացնում են հողի վրա, բաց տարածության մեջ, խոտերի մեջ։ Ապրում են երամներով։ Բույնը կառուցում են ծառերի փչակներում։


== Արտաքին տեսք ==
Ոչ մեծ թռչուն, որի մարմնի երկարությունը 21-24 սմ է։ Գլխի, պարանոցի, կրծքի վերին հատվածների փետուրները բաց մարմնագույն ունեն։ Կրծքի ներքևի մասերը վարդագույն-մոխրագույն է։ Մեջքը մուգ մոխրագույն է, երբեմն թույլ մետաղական փայլով։ Թևերի երկարությունը 112-122 սմ է, կլորավուն։ Առաջնային փետուրները մուգ գորշագույն են՝ ծայրերում մարմնագույն։ Երկրորդային փետուրները խամրած շագանակագույն են, ավելի բաց գունավորում ունեն, քան առաջնայինները։ Գլխի փետուրները երկար են։ Աչքի ծիածանաթաղանթը շագանակագույն է։ Կտուցը գրեթե այնքան երկար է, որքան գլուխը։ Կտուցի վերջնահատվածը նարնջադեղնավուն է։ Ոտքերը նույնպես նարնջագույն երանգ ունեն։ Արուներն ու էգերը միմյանցից չեն տարբերվում։ Երիտասարդների գլուխն ու մեջքը դարչնագույն են։


== Ծանոթագրություններ ==
Պովոդի (գյուղ, Կոբելյակի շրջան)

Պովոդի (ուկրաիներեն՝ Поводи), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Պովոդի գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալ-Քարիմա

Ալ-Քարիմա (արաբ․՝ الكريمة‎‎‎‎), քաղաք Սիրիայի Արաբական Հանրապետության Տարտուսի մարզում։ Հանդիսանում է Տարտուսի գավառի 7 շրջաններից մեկի՝ ալ-Քարիմայի շրջանի կենտրոնը։
2004 թվականի տվյալներով շրջանն ուներ 17 021 բնակիչ՝ հիմնականում արաբներ։ Քաղաքում ապրում էր նրանցից 7 000-ը, իսկ գյուղացիները մշակում էին 500 հա հողատարածք՝ այգեգործության և ցանքի նպատակով։


== Ծանոթագրություններ ==
Սիդորովշչինա (գյուղ, Վելիկա Բոգաչկայի շրջան)

Սիդորովշչինա (ուկրաիներեն՝ Сидорівщина), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Սիդորովշչինա գյուղում բնակվում էր 71 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 191,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լարի Հուվեր

Լարի Հուվեր (անգլ.՝ Larry Hoover, նոյեմբերի 30, 1950(1950-11-30), Ջեքսոն), Չիկագոյի հարավում ձևավորված ամերիկյան «Գանգստեր-առաքյալներ» (անգլ.՝ Gangster Disciple) ավազակախմբի՝ հյուսիսային Իլինոյսի և Ինդիանայի սահմաններից դուրս տարածված փողոցային բանդայի հիմնադիր և առաջնորդ։ Այժմ գտնվում է Կոլորադոյի խիստ ռեժիմով ուղղիչ բանտում։ Նա դատապարտված է 150-200 տարի ազատազրկման՝ սպանության (1973) և 1997 թվականին 17-ամյա հետաքննությունից հետո՝ դավադրության, շորթման, փողերի լվացման և պետական ​​բանտից խմբավորման հանցավոր գործողությունները շարունակական ղեկավարելու համար, նա դատապարտված է ցմահ ազատազրկման։


== Կենսագրություն ==
Լարի Հուվերը ծնվել է Միսիսիպի նահանգի Ջեքսոն քաղաքում, սակայն մեծացել է Չիկագոյում։ 1960-ական թվականներին պատանի հասակում դարձել է փողոցային բանդայի ղեկավար։1974 թվականին սպանության համար դատապարտվել է ցմահ բանտարկության, բայց դա նրան չի խանգարել դառնալ փողոցային խմբավորման պարագլուխ, որը հայտնի է Gangster Disciple Nation անունով, ավելի ուշ անվանակոչվել է «Գանգստեր առաքյալներ» (GD)։ Բանտարկության ընթացքում «Հուվեր արքան » գլխավորել է թմրանյութերի անօրինական վաճառքը բանտում և փողոցներում, Չիկագոյի արևմուտքից մինչև Միացյալ Նահանգներ։ 


== Գործունեություն ==
1990-ական թվականներին Հուվերը հրաժարվել է իր քրեական անցյալից՝ դառնալով Չիկագոյի քաղաքական հայտնի դեմքերից մեկը, իսկ խմբավորումը համայնքում երկրպագուներ է ձեռք բերել խաղաղ  բարեգործական ակցիաներ կազմակերպելով։ Հուվերը հայտարարել է խմբավորման նոր անվանումը  Growth and Development։ Գաղտնալսումների արդյունքում, դաշնային հետաքննությունը 1995 թվականին թմրանյութերի վաճառքի և դրամաշորթության համար Հուվերին կրկին դատապարտել է ցմահ ազատազրկման։ Հուվերի 15 000 հանցավոր «զինվորները» ԱՄՆ հինգ նահանգներում տարեկան միլիոնավոր դոլարներ են վաստակել։
Այժմ գտնվում է Կոլորադոյի բանտում։ Նա համարվում է գանգստերական հին դպրոցի բացառիկ հերոսներից մեկը։ Նրա որոշ երկրպագուներ ասում են, որ նա քաղաքական ուժերի զոհն է, մեղավոր է սևամորթ լինելու և ապօրինի բիզնեսի մեջ ընդգրկված լինելու համար։
Հուվերի զրույցները բանտում ձայնագրվել են այցելուների կրծքանշաններում տեղադրված հաղորդիչների միջոցով։ Որպես բանդայի խորհրդանիշ օգտագործվել է Դավթի աստղը։ Հուվերի կյանքի փաստագրական դրաման և սահմանված պատժամիջոցները նրան դասում են «Չիկագոյի խոշորագույն գանգստերների շարքը Ալ Կապոնեի ժամանակներից ի վեր»։


== Ծանոթագրություններ ==


== Արտաքին հղումներ ==
Charges Against 6 Dropped In Illinois Prison Riot Trial, UPI (June 2, 1981)
Աղիքների բորբոքում

Աղիքների բորբոքում, աղիքների լորձաթաղանթի կատարալ կամ թարախային ախտահարում։


== Պատճառներ ==
Պատճառներն են՝ սննդային թունավորումները, արդյունաբերական թույները (սնդիկ, կապար, ֆոսֆոր պարունակող միացությունները), որոշ վարակակաև հիվանդություններ (դիզենտերիան, ամեոբիազը), որդերը։


== Ծանոթագրություններ ==


== Տես նաև ==
Բարակ աղիքների բորբոքում
Հաստ աղիքների բորբոքում
Մալիե Կոշարիշչա

Մալիե Կոշարիշչա (ուկրաիներեն՝ Малі Кошарища), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Մալիե Կոշարիշչա գյուղում բնակվում էր 124 մարդ։ Բնակավայրը զբաղեցնում է 0,654 կմ² տարածք։ Բնակչության խտությունը կազմում էր 189,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիկոնիո

Չիկոնիո  (իտալ․՝ Ciconio), կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 345 մարդ (2008 թվականի տվյալներով)։ Բնակչության խտությունը՝ 115 մարդ/կմ²։ Տարածքը՝ 3 կմ²։ Փոստային ինդեքսը՝ 10080։ Հեռախոսային կոդը՝ 0124։
Բնակավայրի հովանավորն է համարվում սուրբ Պողոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմուանյի վարչակազմ ==
Պաշտոնական կայք։ http://www.comune.ciconio.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սլավչո Գեորգիևսկի

Սլավչո Գեորգիևսկի (մակեդոներեն՝ Славчо Георгиевски, մարտի 30, 1980(1980-03-30), Սկոպիե, Մակեդոնիայի Սոցիալիստական Հանրապետություն, ՀՍՖՀ), մակեդոնացի ֆուտբոլիստ, կիսապաշտպան։ Խաղացել է Մակեդոնիայի հավաքականում։


== Կարիերա ==


=== Ակումբային կարիերա ===
Սլավչոն կարիերան սկսել է «Վարդար» ֆուտբոլային ակումբում, ապա խաղացել է «Մակեդոնիա», «Կլուժ», «Սլոգա Յուգոմագնատ», «Ցեմենտարնիցա» և բուլղարական «Վիխրեն Սանդանսկի» ֆուտբոլային ակումբներում։
2017 թվականի հունիսին պայմանագիր է կնքել Սոֆիայի «Սլավիա» ֆուտբոլային ակումբի հետ (գումարը կազմել է 50 հազար եվրո)։ 2008 թվականի ձմռանը ակումբը խաղացողին կես տարի ժամկետով վարձավճարով ուղարկել է չինական Սուպերլիգայի «Հանչժոու Գրինթաուն» ֆուտբոլային ակումբ։ 2008 թվականի հունիսին խաղացողը վերադարձել է «Սլավիա»։ 2009 թվականի փետրվարին նա նորից տեղափոխվել է Ասիա, այս անգամ՝ կորեական առաջնության Կ-Լիգայի «Ուլսան Հյոնդե» ֆուտբոլային ակումբ։ Կորեական առաջնությունում իր նորամուտային գոլը խաղացողը խփել է «Սեուլ» ֆուտբոլային ակումբի դեմ խաղում։
2010 թվականի հունվարին Գեորգիևսկին տեղափոխվել է Կիպրոսի «Էթնիկոս» ֆուտբոլային ակումբ, 2010 թվականի հունիսի 9-ին՝ Բաքվի «Նեֆտչի» ֆուտբոլային ակումբ։


=== Միջզագային կարիերա ===
2003-2004 թվականներին Մակեդոնիայի հավաքականի կազմում անցկացրել է վեց խաղ։ 2008 թվականի օգոստոսին ազգային հավաքականի մարզիչ Սրեչկո Կատանեցը խաղացողին հրավիրել է մասնակցելու Շոտլանդիայի հավաքականի դեմ ընտրական խաղին։ Գեորգիևսկին խաղադաշտում անցկացրել է 90 րոպե, իսկ Մակեդոնիայի հավաքականը հաղթել է 1։0 հաշվով։


== Ձեռքբերումներ ==
Ադրբեջանի չեմպիոն – 2011/12


== Ծանոթագրություններ ==
Տալինսկոե

Տալինսկոե (ռուս.՝ Талынское), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դալմոնչայ

Դալմոնչայ, գետակ Միջերկրական ծովի ավազնում։ Հոսում է Կիլիկիայի արևմտյան մասով՝ Հին Կիբյուռայի շրջանով։ Արևմտահայերեն տառադարձությամբ՝ Տալմոնչայ։


== Ծանոթագրություններ ==
Պուտեպրովոդ (գյուղ, Ենակիևոյի քաղաքային խորհուրդ)

Պուտեպրովոդ (ուկրաիներեն՝ Путепровід), գյուղ Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Պուտեպրովոդ գյուղում բնակվում էր 67 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քիշնև

Քիշնև (մոլդովերեն՝ Chişinău), Մոլդովայի մայրաքաղաքն է և ամենախոշոր քաղաքը։
Քաղաքի կարգավիճակ ստացել է 1818 թ. Ռուսական կայսրության կազմի մեջ մտնելուց հետո։ Հանդիսանում է Մոլդովայի տնտեսական և մշակութային կենտրոնը։ Բացի բուն Քիշնև քաղաքից, համանուն մունիցապալետի կազմի մեջ են մտնում 6 շրջանային քաղաքներ և 25 բնակավայրեր, միավորված 13 կոմունայի մեջ։


== Աղբյուրներ ==


== Գրականություն ==
Şlapac M., Boldureanu A., Nicolae E., Iurcenco N., Râbalco E. Chişinău. — Velmas-Terra Ruxanda, 1996.
История Кишинёва. — Киш., 1966.
Константинов А. С. Кишинёв. — Киш., 1966.
Одуд А. Л. Кишинёв (Экономико-географический очерк). — Киш., 1964.
Ульянов В., Пилат И. Исторические и памятные места г. Кишинёва. — Киш., 1957.
Юбилейный сборник г. Кишинёва, 1812-1912. — Киш., 1914.
Кишинёв // Электронная еврейская энциклопедия.
Кишинёв. Энциклопедия = Chişinău, Enciclopedie. — Кишинёв։ Museum, 1997. — ISBN 9975-906-16-8
Միքայել Կարապետյան

Միքայել Իվանի Կարապետյան (Իվան Գերասիմի Լազիև–Լազյան, օգոստոսի 14, 1880, Ախալցխա – 1937), հայ բոլշևիկ հեղափոխական (պրոֆեսիոնալ հեղափոխական), իրավաբան, ԽՄԿԿ անդամ (1909)։ 
Հեղափոխական գործունեության մեջ ներգրավվել է 1904 թվականից։ 1910 թվականին տեղափոխվել է Կիև, որտեղ ձերբակալվել է և 2 տարով աքսորվել Վոլոգդայի նահանգ։ 1914 թվականին, Պրոկոֆի Ջափարիձեի, Արմենակ Բորյանի և այլոց հետ, մասնակցել է Թիֆլիսի բոլշևիկյան կազմակերպության աշխատանքներին։ 1915 թվականին ձերբակալվել և աքսորվել է Աստրախան։
Հոկտեմբերյան հեղափոխությունից հետո աշխատել է Մոսկվայի սովետին կից հետաքննության հանձնաժողովում և զինվորական տրիբունալում։ 1922 թվականին եղել է ԽՍՀՄ հյուպատոսը Թուրքիայում։ 1924 թվականից գիտական աշխատանք է կատարել սովետական շինարարության ինստիտուտում։
Աստերոիդների ցանկ (164201-164300)

Աստերոիդների ցանկ (164101-164200)  • Աստերոիդների ցանկ  • Աստերոիդների ցանկ (164301-164400)
 Աստերոիդների ցանկ (164101-164200)  • Աստերոիդների ցանկ  • Աստերոիդների ցանկ (164301-164400)
Նիկիտինո (գյուղ, Սիչովսկի շրջան)

Անվան այլ կիրառումների համար տե՛ս՝ ՆիկիտինոՆիկիտինո (ռուս.՝ Никитино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարդաքան

Մարդաքան (ադրբ.՝ Mərdəkan), քաղաքային բնակավայր Ադրբեջանում, Գյուղաքաղաք Բաքվի ագլոմերացիայի Խազարի շրջանում։ Մարդաքանը Աբշերոնի թերակղզու ամենահին գյուղերից մեկն է։ 


== Բնակչություն ==
1893 թվականի վիճակագրության համաձայն Մարդաքանում բնակվում էր 930 մարդ։ Բնակչությունը 1979 թվականին կազմել է 12,900 մարդ, 2009 թվականին 23,600, 2016 թվականին 24,300, իսկ 2020 թվականին `25232 մարդ։


== Հայտնի մարդիկ ==
Ֆեյզուլլա Կասումզադե-Ադրբեջանի գիտությունների ակադեմիայի անդամ, Տեխնիկական գիտությունների թեկնածու, պրոֆեսոր, Ռուսաստանի Դաշնության գիտության վաստակավոր գործիչ։
Ֆուադ Կասումզադե-Ադրբեջանցի փիլիսոփա, Գիտությունների ազգային ակադեմիայի ակադեմիկոս։
Վագիֆ Իբրահիմօկլի-ռեժիսոր, Ադրբեջանի  ժողովրդական արտիստ, արվեստի վաստակավոր գործիչ։
Կըլման Իլքին-Ադրբեջանի ժողովրդական գրող։
Մարալ Ռահմանզադե-ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի ժողովրդական նկարիչ։


== Տեսարժան վայրեր ==

		
		
		
		
		


== Ծանոթագրություններ ==


== Աղբյուրներ ==
R.Əliyeva, E.Bədəlov "Abşeronda məskunlaşma və memarlıq". Bakı - "Avropa" - 2016.264 səh
Մարգածիծուկ ռուսական

Մարգածիծուկ ռուսական (լատ.՝ Peucedanum ruthenicum), նեխուրազգիների ընտանիքին պատկանող դեղաբույս։


== Նկարագրություն ==
Կարճ կոճղարմատով և հաստ առանցքային արմատներով բազմամյա խոտաբույս է։ Ուղղաձիգ, մինչև 150 սմ բարձրության հասնող ցողունը վերին մասում ճյուղավոր է։ Երկար կոթուններ և եռակի փետրաձև արմատամերձ և ստորին ցողունային տերևներն մասնատված են։ Ցողունի միջին մասում աճող տերևները կոթունները համեմատաբար կարճ են, վերինները՝ նստադիր։ Ճյուղերի գագաթներին՝ բազմաճառագայթ հավանոցներում, հավաքված են մանր, դեղին, կամ ոսկեգույն ծաղիկները։ Փաթաթոցի բազմաթիվ, խոզանանման տերևիկները հետ ծալված են։ Մանր երկարավուն-էլիպսաձև պտուղները կողավոր են։


== Տարածվածություն ==
Աճում է անտառներում, մերձալպյան մարգագետիններում։ Հանդիպում է Լոռու, Տավուշի, Շիրակի, Գեղարքունիքի, Արմավիրի, Սյունիքի, Արագածոտնի մարզերում։


== Նշանակություն ==
Բուժական նպատակներով օգտագործում են արմատները, որոնք ունեն յուրահատուկ ուժեղ հոտ և թույլ այրող համ։ Բույսն ունի միզամուղ, քրտնաբեր, ցավազրկող, լեղամուղ, հակաբորբոքային, հանգստացնող ազդեցություն։


== Ծանոթագրություններ ==
Նովի Կալկաշ

Նովի Կալկաշ (ռուս.՝ Новый Калкаш, բաշկիրերեն՝ Яңы Ҡалҡаш), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարլա Սոկոլոֆ

Մարլա Լին Սոկոլոֆ (անգլ.՝ Marla Lynne Sokoloff, դեկտեմբերի 19, 1980(1980-12-19), Սան Ֆրանցիսկո, Կալիֆոռնիա, ԱՄՆ), ամերիկացի դերասանուհի, երգչուհի և կիթառահար։ Մինչև 2003 թվականը «Smittin երաժշտության խմբի մենակատարն էր։


== Կենսագրություն ==
Մարլա Լին Սոկոլոֆը ծնվել է 1980 թվականի դեկտեմբերի 19-ին, Սան Ֆրանցիսկոյում (Կալիֆոռնիա), օրթոպեդ Հովարդ Սոկոլոֆի և Սինդի Սոկոլոֆի ընտանիքում (օրիորդական ազգանունը Սուսման է)։ Մարլան եղբայր ունի `Ջարեդ Սոկոլոֆը, խոհարար։ Նրա ընտանիքը հրեաներ են, որոնք ծագում են Ռուսաստանից և Գերմանիայից։
Մարլան ավարտել է Լոս Անջելեսի արվեստի դպրոցը։


== Կարիերա ==
Մարլան սկսել է կինոյում նկարահանվել 1993 թվականից։ Նույն տարում նա նկարահանվել է երկու նախագծում` «Ես ամուսնացել եմ կացինով մարդասպանի հետ» ֆիլմում և «Տղան ճանաչում աշխարհը» հեռուստասերիալում։
1998-2004-ական թվականների ընթացքում Մարլան նկարահանվել է «Պրակտիկա» հեռուստասերիալում, որտեղ 113 դրվագում մարմնավորել է Լյուսի Հաթչերին։ Այս դերի համար նա երեք անգամ առաջադրվել է ԱՄՆ-ի Դերասանների գիլդիայի մցանակի (1999, 2000, 2001)։
Դերասանուհին մարմնավորել է ավելի քան 40 դեր կինոնկարներում և հեռուստասերիալներում։
Մարլան նաև երգչուհի է և կիթառահար։ Մինչև 2003 թվականը «Smittin» երաժշտական ​​խմբի անդամ էր։


== Անձնական կյանք ==
2009 թվականի նոյեմբերի 7-ից Մարլան ամուսնացած է թմբկահար Ալեք Պուրոյի հետ։ Ամուսիններն ունեն երկու դուստր ՝ Էլիոթ Էն Պուրոն և Օլիվ Մեյ Պուրո։


== Ծանոթագրություններ ==
Շիկրանց

Շիկրանց, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալմալու (Նախիջևանի գավառ)

Անվան այլ կիրառումների համար տե՛ս՝ Ալմալու (այլ կիրառումներ)Ալմալու, գյուղ, Երևանի նահանգի Նախիջևանի գավառում։ Գտնվում էր Նախիջևան գետի աջակողմյան Ճահճուկ (Ջահրի) վտակի աջ ափին։ Գտնվում էր Օղբին գյուղից հարավ-արևելք՝ լեռանալանջին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Շտեֆի Գրաֆ

Մարիա Շտեֆանի, «Շտեֆի Գրաֆ» (գերմ.՝ Stefanie Maria "Steffi" Graf, հունիսի 14, 1969(1969-06-14)[…], Մանհայմ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի նախկին թենիսիստուհի։

Շտեֆի Գրաֆը թենիսի պատմության մեջ միակ թենիսիստուհին է աշխարհում, ով կրում է «Ոսկե Մեծ սաղավարտ» տիտղոսը։ Նա մեկ տարվա ընթացքում հաղթել է Մեծ սաղավարտ (թենիս) բոլոր մրցաշարերում, բացի դրանից նա նույն տարում մասնակցել է նաև Սեուլի օլիմպիական խաղերին և ստացել օլիմպիական ոսկի։
«Ոչ դասական» Մեծ սաղավարտ տիտղոսակիր (1993-1994)։
7 անգամ հռչակվել է աշխարհի չեմպիոն և սահմանել ռեկորդ 1987 - 1990, 1993, 1995, 1996։
8 տարի եղել է աշխարհի առաջին ռակետ և սահմանել ռեկորդ։
Միակ թենիսիստուհին, ով հաղթել է Մեծ սաղավարտի 9 մրցաշարերից 8։


== Մեծ սաղավարտի հաղթանակներ ==
Ավստրալիայի թենիսի բաց առաջնություն - 1988, 1989, 1990, 1994
Ֆրանսիայի թենիսի բաց առաջնություն - 1987, 1988, 1993, 1995, 1996, 1999
Ուիմբլդոնի մրցաշար - 1988, 1989, 1991, 1992, 1993, 1995, 1996
ԱՄՆ թենիսի բաց առաջնություն - 1988, 1989, 1993, 1995, 1996


== Ծանոթագրություններ ==
Դիլիջանի քաղաքային մարզադաշտ

Դիլիջանի քաղաքային մարզադաշտ, Դիլիջան քաղաքի բազմաֆունկցիոնալ մարզադաշտ է։ Քաղաքի միակ մարզադաշտը, որն օգտագործվում է ֆուտբոլային հանդիպումների համար։ Մարզադաշտի «տանտերը» Դիլիջանում գործող «Իմպուլս» ֆուտբոլային ակումբն է։
2009 թվականին «Իմպուլս»-ի՝ Պրեմիեր լիգայի ուղեգիր նվաճելուց հետո, մարզադաշտում սկսվեցին լայնածավալ աշխատանքներ։ Ակումբի ղեկավարության նպատակն էր համապատասխանեցնել մարզադաշտը եվրոպական չափանիշներին։ Մարզադաշտում շինարարական գործընթացի ավարտը նախատեսված էր մինչև Հայաստանի առաջնության մեկնարկը։
2011 թվականի մրցաշրջանը «Իմպուլս»-ն անցկացրեց Իջևանի «Արնար» մարզադաշտում, քանի որ քաղաքային մարզադաշտը գտնվում էր վերակառուցման փուլում։ 2011 թվականի ապրիլի 7-ին «Իմպուլսի» նախագահ Տիգրան Հակոբյանը հայտարարեց, որ 2012 թվականի մրցաշրջանում ակումբը հանդես կգա արդեն վերանորոգված մարզադաշտում, որի տարողունակությունը կկազմի 5000 հանդիսական։


== Ծանոթագրություններ ==
Սամվել Աբրահամյան (բանասեր)

Սամվել Աբրահամի Աբրահամյան (հունվարի 6, 1954(1954-01-06), Երևան, Հայկական ԽՍՀ, ԽՍՀՄ), հայ բանասեր, բանասիրական գիտությունների թեկնածու, դոցենտ։


== Կենսագրություն ==
1961-1971 թվականներին սովորել է Երևանի թիվ 8, այնուհետև թիվ 55 դպրոցներում, 1971-1976 թվականներին՝ Երևանի Վ. Բրյուսովի անվան պետական մանկավարժական ինստիտուտի օտար լեզուների ֆակուլտետի անգլիական բաժնում։
1976 թվականին ընդունվել է ԽՍՀՄ ԳԱ Մոսկվայի միջազգային բանվորական շարժման ինստիտուտի ասպիրանտուրա։ 1980 թվականին Մոսկվայում պաշտպանել է թեկնածուական ատենախոսություն։ 2008 թվականին նրան շնորհվել է դոցենտի կոչում։
1980-1991 թվականներին եղել է ՀԿԿ Կենտկոմի հասարակական-քաղաքական հետազոտությունների ինստիտուտի կրտսեր գիտաշխատող, գիտական քարտուղար, 1991-1995 թվականներին՝ Սփյուռքահայության հետ կապերի կոմիտեի գիտական քարտուղար և գլխավոր մասնագետ, 1995-1997 թվականներին՝ Գործնական հոգեբանության և սոցիոլոգիայի համալսարանի անգլերենի դասախոս և արտասահմանյան կապերի գործով պրոռեկտոր։ 1997 թվականից աշխատում է ԵՊՀ անգլերենի թիվ 1 ամբիոնում որպես դասախոս, ապա՝ դոցենտ։ 1998-2009 թվականներին եղել է ռոմանագերմանական բանասիրության ֆակուլտետի դեկանի տեղակալ։ 2009 թվականին ընտրվել է նույն ֆակուլտետի դեկան։
Հեղինակ է շուրջ 40 գիտական և գիտամեթոդական աշխատությունների՝ նվիրված Անգլիայի երկրագիտության, անգլերենի դասավանդման, ազգային մշակույթի և լեզվագիտակցության հարցերին։ Հեղինակ է նաև «English Customs, Traditions and Festivals» (Yerevan, 2008) ուսումնական ձեռնարկի։


== Ծանոթագրություններ ==
Իբրեսի շրջան

Իբրեսի շրջան (ռուս.՝ Ибресинский район, չուվաշերեն՝ Йĕпреç районĕ), մունիցիպալ շրջան Ռուսաստանի Դաշնության Չուվաշիա հանրապետությունում։
Ստեղծվել է 1927 թվականին։ Վարչական կենտրոնը՝ Իբրեսի։


== Աշխարհագրություն ==
Շրջանի տարածքի մակերեսը կազմում է 1201,2 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26848 մարդ։ Բնակչության խտությունը կազմում էր 22,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տառեղներ

Տառեղները ՝ երկար ոտքեր և կտուց ունեցող թռչուններ են, և պատկանում են տառեղների (Ardeidae) ընտանիքին։ Բնակվում են քաղցրահամ ջրերում և առափնյա գոտիներում։ Աշխարհում գոյություն ունի հաստատված 64 տեսակ։ Botaurus և Ixobrychus ցեղերին պատկանող տառեղների տեսակները անվանում են ջրցուլեր, այլ ոչ թե տառեղներ։
Թեև տառեղները տեսքով հիշեցնում են այլ ընտանիքներին պատկանող թռչուններին ինչպիսին են՝ արագիլները, քաջահավերը և կռունկները, նրանք տարբերվում են այս թռչուններից նրանով, որ թռիչքի ժամանակ պարանոցը երկտակ ծալում են դեպի ուսերը այլ ոչ թե ձգված պարանոցով թռչում։ Մեկ այլ առանձնահատկություն, որը տառեղներին առանձնացնում է վերոհիշյալ թռչուններից դա փոշենման աղվամազի առկայությունն է կրծքի և որովայնի հատվածներում։
Այս ընտանիքի որոշ անդամներ բույնը դնում են գաղութներով ծառերի վրա, իսկ ոմանք՝ հատկապես ջրցուլերը, բույնը պատրաստում են գետնին օգտագործելով եղեգ կամ այլ բույսերից։ 


== Բնութագիր ==

Տառեղները երկար ոտքեր և կտուց ունեցող միջին և խոշոր թռչուններ են։ Որցերի և էգերի  միջև տարբերությունը չնչին է։ Որցերը մի փոքր ավելի խոշոր են էգերից։ Ամենափոքր տեսակը համարվում է փոքր ջրցուլը, որի երկարությունը կարող է լինել 30 սմ-ից փոքր։ Տառեղի ամենամեծ տեսակի՝ Գողիաթ տառեղը որի բարձրությունը կարող է հասնել 152 սմ-ի։ Տառեղների պարանոցը կարող է երկտակ ծալվել Տ տառի նման ի շնորհիվ նրա որ պարանոցի ողերից մեկը ձևափոխված է։ Պարանոցը կարող է հետ քաշվել և առաջ գալ։ Թռիչքի ժամանակ պարանոցը երկտակ ծալում է դեպի ուսերը ի տարբերություն այլ երկար պարանոց ունեցող թռչունների։ Ոտքերը երկար են և ամուր են։ Թռիչքի ժամանակ ոտքերը և թաթերը հետ են ձգված։


== Դասակարգում ==
Տառեղների (Ardeidae) ընտանիքը նախկինում ընգրկված էր արագիլանմանների (Ciconiiformes) կարգի մեջ։ Սակայն 2008 թվականին գիտական հետազոտությունները ցույց տվեցին, որ այս ընտանիքի թռչունները պետք է ընդգրկվեն Հավալուսնանմանների (Pelecaniformes ) կարգի մեջ։ Ի պատասխան այդ բացահայտումների, Միջազգային Թռչնագիտական Ժողովը վերջերս վերադասակարգեց տառեղներին (Ardeidae) և նրանց քույր ընտանիք՝ քաջահավերին (Threskiornithidae) հավալուսնանմաններ (Pelecaniformes) կարգի մեջ։     


== Տարածում ==
Հայաստանի Հանրապետությունում հանդիպում է 9 տեսակ՝ եգիպտական տառեղ, դեղին տառեղ, կվակվա, շիկակարմիր տառեղ, սպիտակ փոքր տառեղ, փոքր ջրցուլ, մեծ ջրցուլ, մոխրագույն տառեղ, սպիտակ մեծ տառեղ։


== Ծանոթագրություններ ==
Սոսնովկա (գյուղ, Բեկովսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ռուս.՝ Сосновка), գյուղ Ռուսաստանի Պենզայի մարզի Բեկովսկի շրջանի կազմում։
Բնակչությունը 2004 թվականին գրանցված տվյալներով կազմում էր 1380 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կապիտան Ֆանտաստիկ

«Կապիտան Ֆանտաստիկ» (անգլ.՝ Captain Fantastic), ամերիկացի ռեժիսոր Մեթ Ռոսի 2016 թվականի ֆիլմը։ Ֆիլմի համաշխարհային պրեմիերան տեղի է ունեցել 2016 թվականի հունվարի 23-ին, Սանդենսի կինոփառատոնում։ Ցուցադրվել է 2016 թվականի Կաննի կինոփառատոնում «Յուրահատուկ հայացք» նախագծի շրջանակներում։


== Սյուժե ==
Բեն Քեշը` իր կնոջ և վեց երեխաների հետ ապրում է Վաշինգտոն նահանգում, հեռու քաղաքակրթությունից։ Կապիտալիզմից հիասթափված` նրան որոշել էին իրենց երեխաներին ինքնուրույն դաստիարակել` սովորեցնելով նրանց լեզուներ, գիտություններ և ողջ մնալու արվեստ։ Սակայն Բենի կնոջը հոսպիտալացնում են հիվանդության պատճառով և նա ինքնասպանությամբ վերջ է տալիս կյանքին։ Բենն իմանում է այդ մասին իր քրոջից և իմանում է նաև, որ իր կնոջ հայրը ցանկանում է նրան թաղել և չհետևել նրա վերջին ցանկությանը (կինը ցանկանում էր, որ մարմինն այրեին, ինչպես ընդունված է բուդդայական փիլիսոփայության մեջ)։ Սկզբում Բենը չի ցանկանում գնալ թաղմանը, բայց այնուամենայնիվ որոշում է գնալ այնտեղ երեխաների հետ։


== Դերերում ==


== Արձագանք ==
Ֆիլմը ստացավ քննադատների բացարձակ դրական գնահատականը։ Rotten Tomatoes կայքում այն ստացավ 82 % ռեյտինգ` ըստ 181 քննադատների արձագանքների։ Metacritic կայքում ֆիլմը ստացավ 100-ից 72 գնահատական` ըստ 36 արձագանքների, որը նշանակում է` «հիմնականում դրական արձագանք»։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
«Կապիտան Ֆանտաստիկ»(անգլ.) ֆիլմը allmovie կայքում:
««Կապիտան Ֆանտաստիկ»»(անգլ.) ֆիլմը Metacritic կայքում:
Բուզլուխչայ

Բուզլուխչայ, գետակ Կուրի ավազանում, նրա վտակ Քյուրուքչայի աջակողմյան օժանդակը։ Սկիզբ է առնում Մռավ լեռնաշղթայի արևելյան հատվածի հյուսիսային լանջերից և վերին հոսանքում՝ մինչև Բուզլուղ գյուղը, կոչվում է Բանաքյուրաք։


== Ծանոթագրություններ ==
Լոխա (քաղաք)

Լոխա (իսպ.՝ Loja), քաղաք Իսպանիայում, մտնում է Անդալուզիա ինքնավար համայնքի Գրանադայի մարզի մեջ։ Համայնքը գտնվում է Պոնենտե Գրանադինո շրջանում։ Զբաղեցնում է 39 կմ2 տարածքը։ 2003 թվականին բնակչությունը կազմել է 20576 մարդ։


== Ծանոթագրություններ ==


== Արտաքին հղումներ ==
YouTube: Լոխա քաղաքը, 1992 թ.
Մարտունի (Գեղարքունիքի մարզ)

Անվան այլ կիրառումների համար տե՛ս՝ Մարտունի (այլ կիրառումներ)Մարտունի, քաղաք Հայաստանի Գեղարքունիքի մարզում։ Գտնվում է ծովի մակարդակից 1950 մ բարձրության վրա։ Իր անունն ստացել է հայ հեղափոխական Ալեքսանդր Մյասնիկյանի պատվին, ում ծածկանունը Մարտունի էր։


== Աշխարհագրություն ==
Քաղաքը գտնվում է Սևանա լճի հարավ-արևմուտքում՝ Երևանից 126 կմ հեռավորության վրա։ Հյուսիսում՝ լճի և քաղաքի միջև տարածվում է սոսիների, ուռենիների և եղևնիների անտառը։ Հարավում՝ Վարդենյաց լեռնանցքի ուղղությամբ, գտնվում է Վարդենիսի լեռնաշղթան։ Ամառվա երեք ամիսներն արևոտ են, գարունն ու աշունը՝ մեղմ։


== Պատմություն ==
Ըստ ավանդության՝ Մարտունու տեղում աղբյուր է եղել, և բնակիչները շատ խնայողաբար են օգտագործել ջուրը։ Մի անգամ Ծովինար անունով մի նորահարս պատահաբար բաց է թողնում ջրի ծորակը, և մինչև լույս աղբյուրի ջուրը հոսելով՝ լիճ է դառնում։ Առավոտյան աղբյուր այցելող առաջին կինը տեսնում է լիճը, անիծում ջուրը բացողին, և հարսը քարե արձան է դառնում։ Այդպես ստեղծվում են լիճը և փոքրիկ գյուղը լճի ափին։


== Մշակույթ ==


=== Մարտունու պատկերասրահ ===
Մարտունու պատկերասրահը Հայաստանի ազգային պատկերասրահի մասնաճյուղն է, որտեղ ներկայացված են սոցիալական ռեալիզմին վերաբերող կտավներ, ինչպես նաև տեղի նկարիչների աշխատանքներ։ Այս պատկերասրահում կարելի է տեսնել մի ծառի կոճղի՝ խաչքարով, որը գտել են ծառի մեջից։ Տեղի բնակիչների պնդմամբ՝ այդտեղից դուրս հորդող էներգիայի շնորհիվ խաչքարը կարող է երազանքներ իրականացնել։


== Քույր քաղաքներ ==
 Կավալա (հուն․՝ Καβάλα, Հունաստան)


== Պատկերասրահ ==

		


== Ծանոթագրություններ ==
Sofi Tukker

Sofi Tukker, ամերիկյան երաժշտական դուետ, բաղկացած Սոֆի Հոուլի-Ուելդից և Թաքեր Հալպերնից։ Նրանք ստեղծագործում են EDM և հաուս երաժշտական ժանրերում։


== Կենսագրություն ==
Sofi Tukker խումբը հիմնադրվել է 2014 թվականին։ Խումբը կազմված է երգչուհի, կիթառահար և կոմպոզիտոր Սոֆի Հոուլի-Ուելդից և երաժիշտ, ստեղնաշարանահար և բեք վոկալիստ Թաքեր Հալպերնից։ Իրենց առաջին «Soft Animals» մինի ալբոմը թողարկվել է 2016 թվականի հուլիսի 8-ին։ Ալբոմի անվանումը վերցված է բանաստեղծուհի Մերի Օլիվերի ստեղծագործությունից («You only have to let the soft animal of your body love what it loves»):
Մինի ալբոմի «Drinkee» երգը առաջադրվել է Գրեմմի մրցանակաբաշխության «Լավագույն պարային ձայնագրություն» անվանակարգում։
2017 թվականին թողարկված «Best Friend» երգը, 2017 թվականի սեպտեմբերի 12-ին հնչել է iPhone X-ի շնորհանդեսի ժամանակ։
2018 թվականի ապրիլին թողարկվել է առաջին ստուդիական ալբոմը` «Treehouse»-ը։
Sofi Tukker-ի երաժշտությունը օգտագործվել է «Նոր պապը» հեռուստասերիալում։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


== Ծանոթագրություններ ==


== Արտաքին հղումներ ==
Sofi Tukker-ը imusic.am֊ում
Լևիաթան (գիրք)

Լևիաթան, կամ Եկեղեցական և քաղաքացիական պետության նյութը, ձևաչափը և իշխանությունը (անգլ.՝ Leviathan or The Matter, Forme and Power of a Common Wealth Ecclesiasticall and Civil), պետության խնդիրներին նվիրված անգլիացի փիլիսոփա Թոմաս Հոբսի աշխատությունը։
Լևիաթանը՝ մարդուն նվաստացնող իբրև բնության ուժ պատկերված աստվածաշնչյան հրեշի անունն է։ Հոբսը օգտագործում է այդ կերպարը հզոր պետության («մահկանացու Աստծո») նկարագրության համար։
Պետության ծագման տեսության ստեղծման ընթացքում Հոբսը հիմնվում է մարդկանց բնական վիճակի մասին՝ «Բոլորը բոլորի դեմ պատերազմ» (լատ.՝ Bellum omnium contra omnes) կանխադրույթի վրա և զարգացնում է «Մարդը մարդուն՝ գայլ» (Homo homini lupus est) գաղափարը։
Մարդիկ անխուսափելի ոչնչացման կապակցությամբ նման իրավիճակում երկար ժամանակ գտնվելու պայմաններում իրենց կյանքերի պահպանման համար և համընդհանուր խաղաղության համար հրաժարվում են իրենց բնական իրավունքների մի մասին և ծպտյալ կերպով կնքված հասարակական պայմանագրի համաձայն շնորհում են այդ իրավունքները նրան, ով պարտավորվում է պահպանել մնացյալ իրավունքների ազատ օգտագործումը, այսինքն՝ պետությանը։
Մարդկանց միությանը՝ պետությանը, որտեղ մեկի (պետության) կամքը պարտադիր է բոլորի համար, փոխանցվում է բոլոր մարդկանց միջև հարաբերությունների կարգավորման խնդիրը։
Անգլիայում «Լևիաթանը» իր ժամանակ արգելված էր։


== Ռեմինիսցենցիա ==
Դեն Սիմոնսի «Ահաբեկում» (2007) վեպում քարոզների ժամանակ Կրոզիեն երբեմն «Լևիաթանի» գլուխներ էր անգիր կարդում, անվանելով այն «Լևիաթանի գիրքը»։


== Արտաքին հղումներ ==
Reprint from the 1651 edition
 Leviathan Գուտենբերգ նախագծի կայքում 
Full text online at oregonstate.edu
A reduced version of Leviathan at earlymoderntexts.com
Պեսկոկոստանցո

Պեսկոկոստանցո (իտալերեն՝ Pescocostanzo), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1202 մարդ (2005 թվականի տվյալներով)։ Խտությունը՝ 23,04 մարդ/կմ²։ Տարածքը՝ 52,16 կմ²։ Փոստային ինդեքս՝ 67033։ Հեռախոսային կոդ՝ (+39) 0864։
Բնակավայրի տոնը նշվում է օգոստոսի 8-ին։


== Արտաքին հղումներ ==
Բնակավայրի Պաշտոնական կայք


== Ծանոթագրություններ ==
Արեյոն

Արեյոն, կամ Արիոն (հին հունարեն՝ 'Ἀρίων, Ἀρείων), հին հունական դիցաբանությունում Հերակլեսի և Ադրաստոսի ազնվազարմ, արագավազ երիվարը։
Համարվում է Պոսեյդոնի և Դեմետրայի զավակը։ Պոսեյդոնը սիրահարվել է Դեմետրային և սիրահետել այն ժամանակ, երբ վերջինս որոնում էր Պերսեփոնեին։ Պոսեյդոնից թաքնվելու համար աստվածուհին, որը հոգնել էր ու հուսահատվել ապարդյուն որոնումներից և առավել քան սիրային զվարճանքների ցանկություն չուներ, փոխակերպվել է մատակ ձիու և քողարկվել Արկադիայի թագավոր Օնկիոսին պատկանող արածող ձիերի երամակի մեջ։ Սակայն նրան չի հաջողվել խաբել ծովերի աստծուն. Պոսեյդոնը, հովատակի փոխակերպվելով, մերձեցել է Դեմետրային. այդ զայրացուցիչ միությունից էլ ծնվել են Արեյոնը և նիմփա Դեսպինան։ Արեյոն ձին կարողում էր խոսել։ Տարբերակներից մեկում նա պատկանել է Իոլաոսին։ Մեկ այլ տարբերակում՝ ձին Գեայի որդին էր, Ադրաստոսը նրա երրորդ տերն էր, քանի որ Հերակլեսը խնդրել էր ձին Օնկիոսից։
Արեյոնի արագության շնորհիվ Ադրաստոսը միակն է եղել Թեբեի դեմ արշաված յոթ առաջնորդներից, որ փրկվել է կործանումից։ Պոսեյդոնից սերող ձիու սերնդի մասին հիշատակել է նաև Վերգիլիոսը։
Առասպելն արտացոլել է տոտեմականության վերապրուկները կրոնի մեջ։ Արեյոնի պաշտամունքը տարածված է եղել Արկադիայում։


== Ծանոթագրություններ ==


== Գրականություն ==
Apollodorus. Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, MA, Harvard University Press; London, William Heinemann Ltd. 1921.
Leaf, Walter, The Iliad, Edited, with Apparatus Criticus, Prolegomena, Notes, and Appendices, Vol I, Books I–XII, second edition, London, Macmillan and Co., limited; New York, The Macmillan Company, 1900. Online version at the Perseus Digital Library. Internet Archive.
Pausanias. Pausanias Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918
Sextus Propertius, Elegies (II, 34).
Homer. The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924.
Smith, William; Dictionary of Greek and Roman Biography and Mythology, London (1873). "Ari'on" 2.
Statius, Thebaid (IV, 43; VI, 424 and following verses).


== Արտաքին հղումներ ==
Theoi Project - Areion
It's My Life (երգ, Չեզար)

It's My Life (Դա իմ կյանքն է), ռումինացի երգիչ Չեզար Օուատուի երգն է, որով ներկայացնելու է Ռումինիան Եվրատեսիլ 2013 երգի մրցույթում։ Երգի խոսքերի և երաժշտության հեղինակն է Քրիստիան Ֆաուրը։
Երգը մրցույթի եզրափակիչ փուլում զբաղեցրել է 13-րդ հորիզոնականը 65 միավորով։


== Ծանոթագրություններ ==
Շարնուա

Շարնուա (ֆր.՝ Charnois), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 82 մարդ, բնակչության խտությունը` 14.62 մարդ/կմ²։ Բնակավայրը զբաղեցնում է 5.61 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 39 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 62 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 23։ Ակտիվության ցուցանիշը կազմում է 62,9 %։ 39 աշխատունակ մարդկանցից աշխատել է 34 անձ (24 տղամարդ և 10 կին)։ Գործազուրկ են եղել 5 անձ (4 տղամարդ և 1 կին)։ 23 անաշխատունակներից 6-ը եղել են աշակերտներ կամ ուսանողներ, 7-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(4669) Հոդեր

(4669) Հոդեր (անգլ.՝ Hoder), աստերոիդ աստերոիդների հիմնական գոտում։ Հայտնաբերվել է 1987 թվականի հոկտեմբերի 27-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,199186 ա. մ., առավելագույնը մոտենում է 1,7841 ա. մ. հեռավորության վրա և հեռանում 2,6143 ա. մ.։ Արեգակի շուրջ մեկ ամբողջական պտույտ է կատարում 1191,22 երկրային օրվա ընթացքում, իր ուղեծրով շարժվելով միջինում 0,302212 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4669) Հոդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆելիքս Կիգելիս

Ֆելիքս Կիգելիս (լատիշերեն՝ Fēlikss Ķiģelis, փետրվարի 25, 1976(1976-02-25), Լիեպայա, Լատվիական ԽՍՀ, ԽՍՀՄ), լատվիացի ռոք երաժիշտ, լատվիական Լիեպայա քաղաքի Tumsa («Խավար») և Melnā Princese («Սև արքայադուստր») երաժշտախմբերի հիմնադիր և առաջատար անդամ։ 1999 թվականից աշխատում է առաջ տանել իր երաժշտական կարիերան որպես սոլո երգիչ։ Նրա հայրը՝ Էրիկս Կիգելիսը, անդամակցել է Līvi և Coprus ռոք խմբերին։
Ֆելիքսը երաժշտական իր կարիերան սկսել է 1990-ական թվականների սկզին՝ դառնալով Katapults ռոք խմբի (որը հետագայում վերանվանվեց Tumsa) հիմնադիրներից մեկն ու առաջատար երգիչը (Catapult): 1996 թվականին նա հիմնադրել է Melnā Princese երաժշտախումբը, որի կազմում 1997 թվականին մասնակցել է Liepājas Dzintars երաժշտական փառատոնին և հաղթող ճանաչվել։ Melnā Princese-ը երկու երաժշտական ալբոմ թողարկելուց հետո 1998 թվականին լուծարվել է, և Կիգելիսը հետամուտ է եղել որպես սոլո կատարող իրեն դրսևորելու, այդ ասպարեզում նոր հաջողություններ ձեռք բերելու նպատակին։
Իր ստեղծած երգերի և երաժշտական կատարումների համար նա բազմիցս ներկայացվել է Լատվիական երաժշտական ամենամյա մրցանակի՝ տարբեր անվանակարգերում. 2003 թվականին՝ Lietus sasuj երգի համար՝  "ռադիոհիթ" անվանակարգում, 2004-ին՝ Bezmiegs-ի համար՝ դարձյալ «ռադիոհիթ» անվանակարգում և Samts-ի համար՝ 'Լավագույն ռոք ալբոմ"անվանակարգում, 2015 թվականին՝ Ziema-ի համար՝ «ռադիոհիթ» անվանակարգում և Uzzīmētā sirds-ի համար՝ «Լավագույն ռոք ալբոմ» անվանակարգում։
Ֆելիքս Կիգելիսը Լատվիայում և նրա սահմաններից դուրս ճանաչված է որպես ոչ միայն երաժիշտ-կատարող, այլև որպես երգահան. նա երգեր է գրել Իգոյի, Իվո Ֆոմինսի ու այլ երգիչների և, իհարկե, հենց իր համար (նրա ստեղծագործություններում առանձնահատուկ տեղ են զբաղեցնում ավտովթարի հետևանքով զոհված հոր հիշատակին նվիրված երգերը)։ 


== Ծանոթագրություններ ==


== Արտաքին հղումներ ==
Draugiem.lv profils